3.  การประกอบธุรกิจแต่ละสายผลิตภัณฑ์ลักษณะผลิตภัณฑ์หรือบริการ

3.1 ลักษณะบริการ

3.1.1 ธุรกิจนายหน้าซื้อขายหลักทรัพย์

บริการซื้อขายหลักทรัพย์ในปัจจุบันกระทำผ่านตลาดหลักทรัพย์แห่งประเทศไทย โดยบริษัท หลักทรัพย์
กิมเอ็ง (ประเทศไทย) จำกัด (มหาชน) เป็นสมาชิกตลาดหลักทรัพย์แห่งประเทศไทย หมายเลข
42
ให้บริการเป็นนายหน้าซื้อขายหลักทรัพย์แก่ลูกค้าบุคคลรายย่อยและลูกค้าสถาบันทั้งในประเทศและต่างประเทศ
โดยในรอบบัญชีปี 2546 (1 เมษายน 2546 ถึง 31 ธันวาคม 2546)
มีสัดส่วนการให้บริการแก่ลูกค้าบุคคลรายย่อยและ ลูกค้าสถาบันประมาณร้อยละ 88.71 และร้อยละ
11.29 ตามลำดับ ทั้งนี้เมื่อวันที่ 1 มกราคม 2545 บริษัทได้รวมกิจการกับบริษัทหลักทรัพย์ หยวนต้า
(ประเทศไทย) จำกัด พร้อมกับการรับโอนทรัพย์สินและบัญชีลูกค้าของหยวนต้ามายังบริษัท
ซึ่งมีผลอย่างมากต่อการเพิ่มมูลค่าการซื้อขายหลักทรัพย์ของบริษัท ทั้งนี้ในปี 2545 และปี 2546
บริษัทมี มูลค่าซื้อขายหลักทรัพย์ 523,519.64 ล้านบาท และ 1,077,075.54 ล้านบาท
คิดเป็นร้อยละ 12.68 และ 11.44 ของมูลค่าการซื้อขายหลักทรัพย์รวมในตลาดตามลำดับ
โดยบริษัทมีส่วนแบ่งการตลาดในการซื้อขายหลักทรัพย์เป็นอันดับหนึ่งในช่วงเวลาดังกล่าว

ตารางแสดงส่วนแบ่งการตลาดมูลค่าซื้อขายหลักทรัพย์

+------------------+--------+---------+---------+---------+----------+
| มูลค              | 2542   | 2543    | 2544    | 2545    | 2546     |
| ่าการซื้อขายหลักทรัพย์ | (ม.ค.– | (ม.ค. – |         |         |          |
|                  | ธ.ค.)  | ธ.ค.)   | (ม.ค. – | (ม.ค.   | (ม.ค. –  |
| (หน่วย : ล้านบาท)  |        |         | ธ.ค.)   | -ธ.ค..) | ธ.ค.)    |
+------------------+--------+---------+---------+---------+----------+
| ตลาดหลัก          | 3,2    | 1,      | 3,      | 4,      | 9        |
| ทรัพย์แห่งประเทศไทย | 19,574 | 847,394 | 155,516 | 094,884 | ,340,427 |
| *                |        |         |         |         |          |
|                  | 1      | 126,629 | 247,342 | 519,048 | 1        |
| บริษัท *           | 59,942 |         |         |         | ,068,693 |
|                  |        | 6.85    | 7.84    | 12.68   |          |
| ส่วนแบ่งทางการตลาด | 4.97   |         |         |         | 11.44    |
| (%)              |        | 4       | 4       | 1       |          |
|                  | 9      |         |         |         | 1        |
| อันดับ             |        |         |         |         |          |
+------------------+--------+---------+---------+---------+----------+
| มูลค              | 920    | 1,048   | 1,231   | 2,070   | 2,479    |
| ่าการซื้อขายหลักทรัพย |        |         |         |         |          |
| ์แยกตามประเภทลูกค้า | 85     | 350     | 1,164   | 4,184   | 17,902   |
|                  |        |         |         |         |          |
| -พอร์ตบริษัท        | 1      | 90,768  | 212,341 | 469,341 | 940,896  |
|                  | 43,849 |         |         |         |          |
| -ลูกค้ากองทุน       |        | 34,463  | 32,606  | 43,453  | 115,798  |
|                  | 15,088 |         |         |         |          |
| -ลูกค้าทั่วไป        |        |         |         |         |          |
|                  |        |         |         |         |          |
| -   ไทย          |        |         |         |         |          |
|                  |        |         |         |         |          |
| -   ต่างประเทศ    |        |         |         |         |          |
+------------------+--------+---------+---------+---------+----------+
| มูลค่า             | 1      | 125,490 | 243,944 | 484,604 | 985,261  |
| การซื้อขายหลักทรัพย์แ | 57,717 |         |         |         |          |
| ยกตามประเภทวงเงิน |        | 1,139   | 3,398   | 34,444  | 91,814   |
|                  | 2,225  |         |         |         |          |
| -ลูกค้าประเภท Cash |        |         |         |         |          |
| Account          |        |         |         |         |          |
|                  |        |         |         |         |          |
| -ลูกค้าประเภท      |        |         |         |         |          |
| Credit Balance   |        |         |         |         |          |
| Account          |        |         |         |         |          |
+------------------+--------+---------+---------+---------+----------+

หมายเหตุ : * เป็นมูลค่าทั้งการซื้อและขายหลักทรัพย์

จากตารางแสดงส่วนแบ่งการตลาดข้างต้น
จะเห็นว่าบริษัทมีแนวโน้มส่วนแบ่งการตลาดมูลค่าการซื้อขายหลักทรัพย์เพิ่มขึ้นอย่างต่อเนื่องมาโดยตลอด
โดยในช่วงปี 2542 – 2545 มีการเติบโตจากร้อยละ 4.97 ในปี 2542 เป็นร้อยละ 6.85
ร้อยละ 7.84 และร้อยละ 12.68 ในปี 2543, 2544, และ 2545 ตามลำดับ
ทั้งนี้เนื่องจากปัจจัยสนับสนุนที่สำคัญ ได้แก่
ผลของการรวมกิจการและรับโอนลูกค้าจากบริษัทหลักทรัพย์ หยวนต้า (ประเทศไทย) จำกัด
ตั้งแต่ต้นปี 2545 ประกอบกับนโยบายในการทำการตลาดเชิงรุกเพื่อขยายฐานลูกค้า
ด้วยการเน้นการให้บริการที่มีคุณภาพ และรวดเร็วแก่ลูกค้า
รวมทั้งการให้บริการข้อมูลการวิเคราะห์หลักทรัพย์ทั้งด้านการวิเคราะห์ด้านเทคนิคและปัจจัยพื้นฐานที่มีคุณภาพ
เจาะลึก และมีความต่อเนื่องทันต่อทุกสถานการณ์
รวมทั้งมีการให้คำแนะนำที่เป็นประโยชน์เพื่อช่วยเพิ่มความมั่นใจในการซื้อขายหลักทรัพย์ให้แก่ลูกค้า
สำหรับปี 2546 บริษัทมีส่วนแบ่งการตลาดร้อยละ 11.44 และยังคงมีส่วนแบ่งการตลาดเป็นอันดับ 1

บริการนายหน้าซื้อขายหลักทรัพย์ของบริษัทแบ่งเป็น 3 ประเภท ดังนี้

1)  Cash Account คือ การให้บริการเป็นตัวแทนหรือนายหน้าซื้อขายหลักทรัพย์
    โดยมีข้อตกลงว่าลูกค้าจะต้องชำระราคาค่าซื้อหลักทรัพย์ให้บริษัททันที หรือภายใน 3
    วันทำการนับจากวันที่สั่งซื้อหลักทรัพย์
    และบริษัทจะส่งมอบเงินค่าขายหลักทรัพย์ให้แก่ลูกค้าที่ขายหลักทรัพย์ในวันทำการที่ 3
    นับแต่วันที่สั่งขายหลักทรัพย์ได้

2)  Credit Balance Account คือ
    การให้บริการกู้ยืมเงินเพื่อซื้อหลักทรัพย์ที่พิจารณาสถานะของลูกค้าในลักษณะเป็น portfolio
    โดยกำหนดให้ลูกค้านำเงินสดหรือหลักประกันอื่นๆ มาวางเป็นประกันการชำระหนี้
    โดยมีมูลค่าอย่างน้อยเท่ากับ Initial Margin
    ซึ่งลูกค้าจะได้รับดอกเบี้ยจากบริษัทหากจำนวนเงินสดที่วางเป็นหลักประกันยังไม่ถูกใช้ไปในการซื้อหลักทรัพย์และยังคงมียอดเหลืออยู่
    (Cash Balance)
    และจะต้องจ่ายดอกเบี้ยเงินกู้เมื่อลูกค้าซื้อหลักทรัพย์เกินกว่าเงินสดที่วางเป็นประกันและได้ใช้เงินกู้ยืมจากบริษัท

3)  Internet Trading Account คือ
    การให้บริการเป็นตัวแทนหรือนายหน้าซื้อขายหลักทรัพย์ให้กับลูกค้าผ่านระบบอินเตอร์เน็ต
    โดยลูกค้าต้องนำเงินวางกับบริษัทเพื่อชำระราคาค่าซื้อหลักทรัพย์ในจำนวนไม่น้อยกว่าค่าซื้อหลักทรัพย์ก่อนทำการซื้อหลักทรัพย์ในแต่ละครั้ง
    และให้ถือว่าเงินจำนวนดังกล่าวเป็นวงเงินที่ลูกค้าสามารถสั่งซื้อหลักทรัพย์ได้
    โดยบริษัทจะลดวงเงินลูกค้าทันทีที่ได้รับคำสั่งซื้อหลักทรัพย์
    และเพิ่มวงเงินของลูกค้าตามจำนวนค่าขายที่มีการยืนยันคำสั่งขายหลักทรัพย์แล้ว
    นอกจากนั้นสำหรับลูกค้าเดิมของบริษัทที่มีวงเงินในระบบ Cash Account
    อยู่แล้วและประสงค์จะซื้อขายในระบบอินเตอร์เน็ตก็สามารถกระทำได้โดยให้วงเงินรวมเป็นไปตามหลักการพิจารณาวงเงิน
    Cash Account เช่นเดิม

  -----------------------------------------------------------------------
  นโยบายในการพิจารณาเปิดบัญชีให้แก่ลูกค้า

  -----------------------------------------------------------------------

1.  Cash Account

  บริษัทกำหนดวงเงินซื้อขายตามสถานะของลูกค้าแต่ละรายตามข้อมูลที่สามารถอ้างอิงได้จากแหล่งต่างๆ
  เช่น รายได้ต่อเดือน มูลค่าหลักทรัพย์ที่ฝากไว้กับบริษัทและเงินฝากธนาคารเป็นต้น
  ทั้งนี้บริษัทมีนโยบายที่จะไม่เปิดบัญชีให้กับบุคคลซึ่งเป็นที่รู้จักกันว่าเป็นผู้มีอิทธิพลอันอาจก่อให้เกิดความเสียหายในอนาคตต่อบริษัทได้

2.  Credit Balance Account

  บริษัทกำหนดให้มี 2 ประเภท

  2.1 Credit Balance (Margin) ปกติ
  เป็นบัญชีซึ่งลูกค้าสามารถกู้ยืมเงินจากบริษัทเพื่อซื้อขายหลักทรัพย์ได้
  แต่จะต้องมีการวางเงินสดบางส่วนและ/หรือหลักทรัพย์เป็นประกันตามสัดส่วนที่บริษัทกำหนดภายใต้หลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย
  ซึ่งบริษัทจะเปิดบัญชีให้แก่ลูกค้าโดยพิจารณาจากสถานะทางการเงินของลูกค้าอย่างรอบคอบ
  มีการตรวจสอบข้อมูลประวัติเพื่อไม่ให้มีการใช้บุคคลอื่นแสดงตนแทนลูกค้า (Nominee)
  ทั้งนี้ผู้มีอำนาจพิจารณาอนุมัติวงเงินประเภทนี้จะเป็นไปตามหลักเกณฑ์ซึ่งกำหนดโดยคณะกรรมการจัดการของบริษัท

  2.2 Credit Balance ซึ่งมี Initial Margin 100%
  ซึ่งลูกค้าต้องวางเงินสดแก่บริษัทก่อนทำการซื้อขาย
  ซึ่งส่วนใหญ่ใช้สำหรับการซื้อขายประเภทใบสำคัญแสดงสิทธิ
  โดยวงเงินซึ่งลูกค้าสามารถซื้อขายได้จะเป็นไปตามยอดเงินคงเหลือของลูกค้าซึ่งมีอยู่กับบริษัท

3.  Internet Account

การซื้อขายหลักทรัพย์ผ่านระบบ Internet
เป็นช่องทางที่ลูกค้าสามารถส่งคำสั่งซื้อขายมายังบริษัทผ่านระบบอิเล็คทรอนิคส์
ซึ่งมีความสะดวกและรวดเร็ว
โดยลูกค้าจะต้องทำคำขอเปิดบัญชีและสัญญาแต่งตั้งตัวแทนหรือนายหน้าเพื่อซื้อขายหลักทรัพย์ผ่านระบบอินเตอร์เน็ต
แยกต่างหากจากบัญชีซื้อขายหลักทรัพย์ เงินสดหรือ Credit Balance
และลูกค้าจะต้องนำเงินสดหรือหลักทรัพย์เข้าบัญชีก่อนการซื้อขายหลักทรัพย์ยกเว้นลูกค้าเดิมในระบบ
Cash Account ที่สามารถใช้วงเงินรวมตามหลักการพิจารณาเงิน Cash Account ได้

  -----------------------------------------------------------------------
  ขั้นตอนในการพิจารณาอนุมัติวงเงินและเปิดบัญชีซื้อขายหลักทรัพย์

  -----------------------------------------------------------------------

1.  A/O พิจารณาคุณสมบัติของลูกค้าและกำหนดวงเงินตามความเหมาะสม
    โดยวิเคราะห์จากรายละเอียดประวัติ สถานภาพ และฐานะการเงิน
    รวมทั้งจัดทำรายงานการวิเคราะห์ข้อมูลลูกค้า (Customer Analysis Report)
    และคำขออนุมัติวงเงินสินเชื่อ (Credit Application)

2.  A/O จัดให้ลูกค้าลงนามในใบคำขอเปิดบัญชี สัญญาแต่งตั้งตัวแทน/นายหน้าซื้อขายหลักทรัพย์
    และใบแสดงตัวอย่างลายมือชื่อ / ตราประทับ ให้ครบถ้วนก่อนทำการซื้อขายหลักทรัพย์
    รวมทั้งต้องจัดให้มีเอกสารประกอบการเปิดบัญชี ดังนี้

+--------------------+-----------------------+------------------------+
| บุคคลธรรมดา – คนไทย | บุคคลธรรมดา –          | นิติบุคคล – จดทะเบียนในไทย |
|                    | คนต่างประเทศ           |                        |
+--------------------+-----------------------+------------------------+
| สำเนาบัตรประชาชน    | สำเนา Passport        | สำเนา                  |
|                    |                       | หนังสือรับรองกระทรวงพาณิชย์ |
|                    | สำเนา Work Permit     | (ไม่เกิน 90 วัน)          |
|                    | (ถ้ามี)                 |                        |
+--------------------+-----------------------+------------------------+
| สำเนาทะเบียนบ้าน     | สำเนาทะเบียนบ้าน (ถ้ามี)  | สำเนาบัญชีรายชื่อผู้ถือหุ้น     |
+--------------------+-----------------------+------------------------+
| หนังสือมอบอำนาจ      | หนังสือมอบอำนาจ         | รายงานการประชุม         |
+--------------------+-----------------------+------------------------+
| สำเนาบัตรประชาชน,   | สำเนาบัตรประชาชน,      | สำเนาบัตรประชาชน        |
| สำเนา –ทะเบียนบ้าน   | สำเนา –ทะเบียนบ้าน      | สำเนาทะเบียนบ้าน         |
| (ผู้รับมอบอำนาจ)      | (ผู้รับมอบอำนาจ)         | (ของผู้มีอำนาจลงนาม)      |
+--------------------+-----------------------+------------------------+
|                    |                       | ข้อบังคับบริษัท             |
+--------------------+-----------------------+------------------------+
|                    |                       | หนังสือมอบอำนาจ          |
+--------------------+-----------------------+------------------------+
|                    |                       | สำเนาบัตรประชาชน        |
|                    |                       | สำเนาทะเบียนบ้าน         |
|                    |                       | (ผู้รับมอบอำนาจ)          |
+--------------------+-----------------------+------------------------+

3.  เมื่อ A/O รวบรวมและจัดทำเอกสารครบถ้วนแล้ว จะนำเสนอต่อผู้บริหารสายงานการตลาด
    และ/หรือ กรรมการ ผู้จัดการสายงานบริหารสินเชื่อ
    และ/หรือคณะกรรมการจัดการเพื่ออนุมัติตามวงเงินที่ได้รับอำนาจ

4.  หน่วยพิธีการสินเชื่อจะทำการตรวจสอบชื่อของลูกค้ากับฐานข้อมูลลูกค้าของบริษัท (Customer
    Database) เพื่อยืนยันว่าลูกค้ามีคุณสมบัติเหมาะสม
    ก่อนให้รหัสเปิดบัญชีและบันทึกลงในคอมพิวเตอร์ของบริษัท

  -----------------------------------------------------------------------
  นโยบายการบริหารความเสี่ยงจากวงเงินซื้อขายหลักทรัพย์

  -----------------------------------------------------------------------

1.  แนะนำลูกค้าลงทุนในหลักทรัพย์ที่มีคุณภาพ มีพื้นฐานดี และมีสภาพคล่องในตลาด
    หลีกเลี่ยงหุ้นปั่นและหุ้นที่มีการเคลื่อนไหวตามข่าวลือโดยไร้เหตุผลด้านปัจจัยพื้นฐาน
    รวมทั้งแนะนำให้ลูกค้ากระจายความเสี่ยงของการลงทุน
    โดยไม่ให้กระจุกตัวอยู่ในหลักทรัพย์เดียว หรืออยู่ในหมวดอุตสาหกรรมเดียวกันมากเกินไป

2.
ห้ามไม่ให้มีการนำเงินของลูกค้าที่นำมาเป็นหลักประกันไปชำระหนี้ประเภทใดๆที่เกี่ยวกับหลักทรัพย์ของลูกค้ารายอื่นที่ไม่ใช่เจ้าของบัญชี

3. ควบคุมให้ลูกค้าทำการซื้อขายหลักทรัพย์ภายในวงเงินที่กำหนดไว้
หากวงเงินที่จัดไว้ไม่เพียงพอจะต้องทำการทบทวนวงเงินระหว่างกาลโดยอิงจากหลักฐานที่เหมาะสม
เพื่อขอเพิ่มวงเงินให้ลูกค้า รวมทั้งต้องติดตามทวงถามการชำระของลูกค้าเมื่อเกิดเหตุผิดนัด
การเรียกหลักประกันเพิ่มเมื่อลูกค้ามีอัตราส่วน Maintenance Margin ต่ำกว่าเกณฑ์ที่กำหนด
และการบังคับขายหลักทรัพย์

4. ติดตามและรวบรวมข้อมูลลูกค้าให้เป็นปัจจุบันอย่างสม่ำเสมอ
และมีการรายงานในกรณีที่การเปลี่ยนแปลงของลูกค้ามีผลกระทบต่อบริษัท

5.  ตรวจสอบรายงานการซื้อขายหลักทรัพย์เป็นประจำเพื่อควบคุมการบริหารวงเงินของทุกบัญชีให้เป็นไปตามข้อกำหนดของบริษัท
    รวมทั้งตรวจสอบรายการเกินวงเงินและดำเนินการแก้ไขให้ถูกต้อง
    พร้อมทั้งมีการจัดทำรายงานสรุปให้คณะกรรมการบริหารพิจารณาในรายที่มีการซื้อขายเกินวงเงินเกิดขึ้นเป็นประจำ

6.  ทบทวนวงเงินลูกค้าเป็นประจำทุกปี (Annual Review)
    รวมทั้งการทบทวนวงเงินระหว่างกาลในกรณีที่ลูกค้าขอเพิ่ม / ลดวงเงินซื้อขายหลักทรัพย์
    หรือมีการเปลี่ยนแปลง หรือทราบข้อมูลที่มีผลกระทบต่อสถานภาพของลูกค้า

  -----------------------------------------------------------------------
  นโยบายการควบคุมการให้สินเชื่อเพื่อซื้อหลักทรัพย์

  -----------------------------------------------------------------------

1.  ควบคุมยอดเงินให้กู้ยืมเพื่อซื้อขายหลักทรัพย์ของลูกค้าต่อรายไม่ให้เกินจำนวนที่คณะกรรมการจัดการกำหนด
    และไม่เกิน 25% ของเงินกองทุนของบริษัท และเมื่อรวมกับวงเงินประเภทอื่นแล้วไม่เกิน
    จำนวนที่คณะกรรมการจัดการกำหนด
    และยอดรวมของลูกค้าทุกรายไม่ให้เกินจำนวนที่คณะกรรมการจัดการกำหนด และไม่เกิน 5
    เท่าของเงินกองทุนของบริษัท

2.  ควบคุมและติดตามการซื้อหรือจำนำหลักทรัพย์ของลูกค้า
    เพื่อไม่ให้กระจุกตัวในหลักทรัพย์ใดหลักทรัพย์หนึ่งเกินเกณฑ์ที่บริษัทกำหนด กล่าวคือ
    ไม่อนุญาตให้ซื้อและ / หรือจำนำหลักทรัพย์ใดหรือหลักทรัพย์หนึ่งเกิน 75%
    ของวงเงินกู้ที่ได้รับอนุมัติ

3.  ควบคุมความเพียงพอของหลักประกัน
    และดำเนินการเรียกหลักประกันเพิ่มหรือบังคับขายกรณีที่หลักประกันของลูกค้าต่ำกว่าเกณฑ์ที่บริษัทกำหนด

4.  ควบคุมและพิจารณาทบทวนรายชื่อหลักทรัพย์ที่สามารถซื้อหรือจำนำในบัญชี Margin
    รวมทั้งมีการปรับ Initial Margin
    ของหลักทรัพย์แต่ละหลักทรัพย์ให้เป็นไปตามเกณฑ์ที่บริษัทกำหนด
    โดยรับคำเสนอแนะจากฝ่ายวิจัยหลักทรัพย์ด้วย

  -----------------------------------------------------------------------
  อำนาจอนุมัติเกี่ยวกับธุรกรรมนายหน้าซื้อขายหลักทรัพย์

  -----------------------------------------------------------------------

บริษัทได้กำหนดอำนาจอนุมัติเกี่ยวกับธุรกรรมนายหน้าซื้อขายหลักทรัพย์ที่สำคัญๆ ได้แก่

1)  การเปิดบัญชีและการกำหนดวงเงิน

2)  การทบทวนวงเงิน

3)  การแก้ไขรายการซื้อขายหลักทรัพย์เนื่องจากส่งคำสั่งผิดพลาด

4)  แก้ไขรายการเข้าบัญชีบริษัท (Error Port) เนื่องจากส่งคำสั่งผิดพลาด

การเปิดบัญชีและการกำหนดวงเงิน

  --------------------------- -------------------------------------------
  ขอบเขตและเงื่อนไข             ผู้มีอำนาจอนุมัติ

  วงเงินไม่เกิน 3 ล้านบาท         ผู้ช่วยผู้จัดการสาขา และหัวหน้าฝ่ายสินเชื่อ

  วงเงินไม่เกิน 5 ล้านบาท         ผู้จัดการสาขา และหัวหน้าฝ่ายสินเชื่อ

  วงเงินไม่เกิน 10 ล้านบาท        ผู้จัดการสาขา หัวหน้าสายงานการตลาด
                              และหัวหน้าฝ่ายสินเชื่อ

  วงเงินไม่เกิน 20 ล้านบาท        ผู้จัดการสาขา หัวหน้าสายงานการตลาด หัวหน้าฝ่ายสินเชื่อ
                              และกรรมการบริหาร 1 ท่าน

  วงเงินไม่เกิน 100 ล้านบาท       หัวหน้าฝ่ายสินเชื่อ และกรรมการบริหาร 2 ท่าน

  วงเงินที่เกิน 100 ล้านบาท        หัวหน้าฝ่ายสินเชื่อ กรรมการบริหาร 2 ท่าน
  แต่ไม่เกิน 300 ล้านบาท          และกรรมการที่ได้รับมอบหมายจากคณะกรรมการ 1 ท่าน
  --------------------------- -------------------------------------------

 

การทบทวนวงเงิน

+---------------+------------------------+-----------------------------+
| ประเภทบัญชี     | ขอบเขตและเงื่อนไข        | ผู้มีอำนาจอนุมัติ                 |
+---------------+------------------------+-----------------------------+
| บัญชีเงินสด      | เช่นเดียวกับการ           |                             |
|               | เปิดบัญชีและการกำหนดวงเงิน |                             |
| (Cash         |                        |                             |
| Account)      |                        |                             |
+---------------+------------------------+-----------------------------+
| Credit        | บัญชี Initial Margin     | -ไม่มี-                       |
| Balance       | 100% *                 |                             |
+---------------+------------------------+-----------------------------+
|               | บัญชี Initial Margin ปกติ | เช่นเดียว                     |
|               | (ต่ำกว่า 100%)           | กับการเปิดบัญชีและการกำหนดวงเงิน |
+---------------+------------------------+-----------------------------+
| Internet      | วงเงินเป                |                             |
|               | ็นไปตามเงินซึ่งลูกค้าวางไว้กับ |                             |
|               | บริษัทจึงไม่มีการทบทวนวงเงิน |                             |
+---------------+------------------------+-----------------------------+

* บัญชี Initial Margin 100% คือ บัญชีซึ่งลูกค้าต้องวางเงินสดแก่บริษัทก่อนทำการซื้อขาย
โดยวงเงินซึ่งลูกค้าสามารถซื้อขายได้จะเป็นไปตามยอดเงินคงเหลือของลูกค้าซึ่งมีอยู่กับบริษัท

การแก้ไขรายการซื้อขายหลักทรัพย์เนื่องจากส่งคำสั่งผิดพลาด

เป็นการแก้ไขรายการโดยไม่ต้องรับหลักทรัพย์เข้าบัญชีบริษัทและไม่มีความเสียหายทางการเงินเกิดขึ้นกับบริษัท

  -----------------------------------------------------------------------
  ผู้มีอำนาจอนุมัติ

  ผู้จัดการสาขา, หัวหน้าทีมการตลาด หรือผู้บังคับบัญชาสูงสุดตามสายงาน
  -----------------------------------------------------------------------

การแก้ไขรายการเข้าบัญชีบริษัท (Error Port) เนื่องจากส่งคำสั่งผิดพลาด

เป็นการแก้ไขรายการ โดยต้องรับหลักทรัพย์เข้าบัญชีบริษัท
ซึ่งเจ้าหน้าที่ที่ทำรายการผิดพลาดต้องมีส่วนร่วมรับผิดชอบความเสียหายทางการเงินที่เกิดขึ้น

  -----------------------------------------------------------------------
  ผู้มีอำนาจอนุมัติ

  ผู้จัดการสาขา, หัวหน้าทีมการตลาด หรือผู้บังคับบัญชาสูงสุดตามสายงาน
  -----------------------------------------------------------------------

3.1.2 ธุรกิจที่ปรึกษาทางการเงินและจัดจำหน่ายหลักทรัพย์

บริษัทประกอบธุรกิจที่ปรึกษาทางการเงินโดยมีการให้บริการแก่ลูกค้าหลากหลายรูปแบบ
โดยบริษัทได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้ดำเนินการเป็นที่ปรึกษาทางการเงินตามขอบเขตที่สำนักงานกำหนด
ณ วันที่ 31 ธันวาคม 2546
บริษัทมีทีมงานฝ่ายวาณิชธนกิจรับผิดชอบงานด้านที่ปรึกษาทางการเงินและจัดจำหน่ายหลักทรัพย์ 6 ทีม
จำนวนรวมทั้งสิ้น 22 คน
โดยเป็นผู้ที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้เป็นผู้ควบคุมการปฏิบัติงาน
10 คน ทั้งนี้การให้บริการเป็นที่ปรึกษาทางการเงินในด้านต่างๆ
เพื่อความพร้อมในการเสนอบริการทางการเงินที่เหมาะสมกับลูกค้าแต่ละราย ได้แก่

-   การแปรรูปรัฐวิสาหกิจ

-   การระดมทุนให้แก่กิจการในรูปแบบต่างๆ ได้แก่ ตราสารหนี้ ตราสารทุน
    ใบสำคัญแสดงสิทธิและตราสารกึ่งหนี้กึ่งทุน เป็นต้น

-   การนำบริษัทเข้าจดทะเบียนในตลาดหลักทรัพย์

-   การปรับโครงสร้างกิจการและการปรับโครงสร้างหนี้

-   การควบรวมกิจการ การหาผู้ร่วมทุนและพันธมิตรทางธุรกิจ
    รวมทั้งการจัดทำคำเสนอซื้อหลักทรัพย์

-   การเป็นที่ปรึกษาอิสระในการให้ความเห็นต่อผู้ถือหุ้นของกิจการต่อการทำรายการต่างๆ
    ของบริษัทมหาชนและ/หรือบริษัทจดทะเบียนตามที่สำนักงาน
    กลต.และ/หรือตลาดหลักทรัพย์แห่งประเทศไทยกำหนด

ในด้านการจัดจำหน่ายหลักทรัพย์นั้น
บริษัทให้บริการการจัดจำหน่ายหลักทรัพย์แก่บริษัทผู้ออกหลักทรัพย์ที่ประสงค์จะเสนอขายหลักทรัพย์ประเภทต่างๆ
ได้แก่ หุ้นสามัญ หุ้นกู้ และใบสำคัญแสดงสิทธิ เป็นต้น

ตารางแสดงรายได้ค่าธรรมเนียมที่ปรึกษาทางการเงินและการจัดจำหน่ายหลักทรัพย์

+-------------------------------+-------------------+------------------+
| ค่าธรรมเนียม                    | 2545              | 2546             |
|                               |                   |                  |
| (บาท)                         | (ม.ค. – ธ.ค.)     | (ม.ค. – ธ.ค.)    |
+-------------------------------+-------------------+------------------+
| -   ที่ปรึกษาทางการเงิน           | 49,432,814        | 51,349,030       |
|                               |                   |                  |
| -   จัดจำหน่ายหลักทรัพย์           | 11,088,760        | 170,454,513      |
+-------------------------------+-------------------+------------------+
| -   อื่นๆ                       | 277,823           | -                |
+-------------------------------+-------------------+------------------+
| รวม                           | 60,799,397        | 221,803,543      |
+-------------------------------+-------------------+------------------+

หมายเหตุ :
บริษัทเริ่มมีรายได้จากการเป็นที่ปรึกษาทางการเงินและจัดจำหน่ายหลักทรัพย์ในช่วงปลายปี 2544

ธุรกิจที่ปรึกษาทางการเงินและจัดจำหน่ายหลักทรัพย์นอกจากจะเป็นแหล่งรายได้ด้านหนึ่งของบริษัทแล้ว
ยังเป็นธุรกิจที่สนับสนุนการให้บริการการเป็นนายหน้าซื้อขายหลักทรัพย์
ที่ช่วยเพิ่มฐานลูกค้าให้แก่บริษัท
ในด้านของการให้หุ้นจองในกรณีที่บริษัทเป็นที่ปรึกษาทางการเงินและ/หรือผู้จัดจำหน่ายหลักทรัพย์
ในทางกลับกันจาก
การที่บริษัทมีฐานลูกค้าเพิ่มมากขึ้นและมีส่วนแบ่งการตลาดด้านการซื้อขายหลักทรัพย์เป็นอันดับ 1
ตั้งแต่ต้นปี 2545 ทำให้ความสามารถในการกระจายหลักทรัพย์ที่บริษัทจัดจำหน่ายเพิ่มขึ้น
รวมทั้งโอกาสในการขยายฐานลูกค้าด้านวาณิชธนกิจจากการแนะนำลูกค้าของเจ้าหน้าที่การตลาดหลักทรัพย์มีมากขึ้น
ประกอบกับแนวโน้มการฟื้นตัวทางเศรษฐกิจและตลาดทุนของประเทศนับตั้งแต่ปี 2544 เป็นต้นมา
ส่งผลให้บริษัทเอกชนและรัฐวิสาหกิจหลายแห่งเริ่มสนใจที่จะระดมทุนในตลาดหลักทรัพย์มากขึ้น
บริษัทจึงได้ให้ความสำคัญในด้านการเป็นที่ปรึกษาทางการเงินในการนำบริษัทเข้าจดทะเบียนในตลาดหลักทรัพย์
นอกจากนั้นสภาวะตลาดเงินที่มีสภาพคล่องส่วนเกินในระบบค่อนข้างสูง
ประกอบกับอัตราดอกเบี้ยในตลาดที่อยู่ในระดับที่ต่ำ ทำให้บริษัทต่างๆ
นิยมการระดมทุนโดยการออกตราสารหนี้มากขึ้น
โดยในช่วงดังกล่าวบริษัทได้ให้บริการที่ปรึกษาทางการเงินและเป็นผู้จัดการการจัดจำหน่ายหลักทรัพย์
ทั้งประเภทตราสารหนี้และตราสารทุนแก่บริษัทต่างๆ ดังนี้

+-------+--------------------+-----------------------------------------+
| ปี     | บริษัท               | บริก                                     |
|       |                    | ารที่ปรึกษาทางการเงินและเป็นผู้จัดจำหน่ายหลักทรัพย์ |
+-------+--------------------+-----------------------------------------+
| 2545  | บมจ. นวลิสซิ่ง        | การเสนอขายหุ้นกู้มีประกัน                     |
+-------+--------------------+-----------------------------------------+
|       | บมจ. แพรนด้า จิวเวลรี่ | การเสนอขายใบสำคัญแสดงสิทธิต่อผู้ถือหุ้นเดิม       |
+-------+--------------------+-----------------------------------------+
|       | บมจ. วนชัย กรุ๊ป      | การเสนอขายหุ้นกู้มีประกันชนิดทยอยชำระเงินต้น     |
|       |                    | และจัดหาเงินกู้ระยะยาว                      |
+-------+--------------------+-----------------------------------------+
|       | บมจ.               | การเสนอขายกองทุนรวมอสังหาริมทรัพย์           |
|       | เ                  |                                         |
|       | ซ็นทรัลดีพาร์ทเมนท์สโตร์ |                                         |
+-------+--------------------+-----------------------------------------+
|       | บมจ. เซ็นทรัลพัฒนา    | การเสนอขายหุ้นเดิมให้กับประชาชน              |
+-------+--------------------+-----------------------------------------+
|       | บมจ. ทรีนิตี้ วัฒนา     | การเสนอขายหุ้นที่ออกใหม่ต่อประชาชน            |
+-------+--------------------+-----------------------------------------+
|       | บมจ. วนชัย กรุ๊ป      | การเสนอขายใบสำคัญแสดงสิทธิ                 |
+-------+--------------------+-----------------------------------------+
|       | บมจ. ราชธานี ลิสซิ่ง   | การเสนอขายหุ้นที่ออกใหม่ต่อประชาชน            |
+-------+--------------------+-----------------------------------------+
|       | บมจ. เซ็นทรัลพัฒนา    | การเสนอขายหุ้นสามัญเพิ่มทุนให้แก่ผู้ถือหุ้นเดิม       |
+-------+--------------------+-----------------------------------------+
|       | บมจ. เอเชี่ยน        | การเป็นท                                 |
|       | พร็อพเพอร์ตี้ จำกัด     | ี่ปรึกษาทางการเงินอิสระสำหรับรายการที่เกี่ยวโยงกัน |
+-------+--------------------+-----------------------------------------+
|       | บมจ. โรงแรม เซ็นทรัล | การเสนอขายกองทุนรวมอสังหาริมทรัพย์           |
|       | พลาซ่า              |                                         |
+-------+--------------------+-----------------------------------------+
| 2546  | บมจ. พรีเมียร์ รีสอร์ท  | การเสนอขายหุ้นกู้มีประกัน                     |
|       | กระบี่               |                                         |
+-------+--------------------+-----------------------------------------+
|       | บจก. บางนา เซ็นทรัล  | การเสนอขายกองทุนรวมอสังหาริมทรัพย์           |
|       | พร็อพเพอร์ตี้          |                                         |
+-------+--------------------+-----------------------------------------+
|       | บจก. บีแอลซีพี        | การเป็นท                                 |
|       | เพาเวอร์            | ี่ปรึกษาทางการเงินอิสระสำหรับรายการที่เกี่ยวโยงกัน |
+-------+--------------------+-----------------------------------------+
|       | บมจ. ยูนิเวนเจอร์     | การเสนอขายหุ้นต่อบุคคลในวงจำกัด              |
+-------+--------------------+-----------------------------------------+
|       | บมจ. อีจีวี           | การเสนอขายหุ้นที่ออกใหม่ต่อประชาชน            |
|       | เอ็นเตอร์เทนเมนท์     |                                         |
|       | จำกัด               |                                         |
+-------+--------------------+-----------------------------------------+
|       | บมจ. บางปะกง       | การเสนอขายหุ้นที่ออกใหม่ต่อประชาชน            |
|       | เทอร์มินอล           |                                         |
+-------+--------------------+-----------------------------------------+
|       | บมจ. ราชธานี ลิสซิ่ง   | การเสนอขายหุ้นกู้มีประกันต่อนักลงทุนสถาบัน        |
+-------+--------------------+-----------------------------------------+
|       | บมจ. วนชัย กรุ๊ป      | การเสนอขายหุ้นกู้มีประกันต่อนักลงทุนสถาบัน        |
+-------+--------------------+-----------------------------------------+
|       | บมจ. วนชัย กรุ๊ป      | การเสนอขายหุ้นเดิมต่อนักลงทุนสถาบัน            |
+-------+--------------------+-----------------------------------------+
|       | บจก.               | การเสนอขายหุ้นกู้ไม่มีประกันต่อนักลงทุนสถาบัน      |
|       | พฤกษาเรียลเอสเตท    |                                         |
+-------+--------------------+-----------------------------------------+
|       | บมจ.               | การเสนอขายหุ้นที่ออกใหม่ต่อนักลงทุนสถาบัน        |
|       | ธนาคารกรุงศรีอยุธยา   |                                         |
+-------+--------------------+-----------------------------------------+
|       | บมจ.               | การเสนอขายหุ้นกู้มีประกันต่อนักลงทุนสถาบัน        |
|       | สหวิริยาสตีลอินดัสตรี    |                                         |
+-------+--------------------+-----------------------------------------+
|       | บมจ. ไทยมิตซูวา      | การเสนอขายหุ้นที่ออกใหม่ต่อประชาชน            |
+-------+--------------------+-----------------------------------------+
|       | บมจ. ไมด้า แอสเซ็ท   | การเสนอขายหุ้นสามัญเพิ่มทุนที่ออกใหม่ต่อประชาชน   |
|       | จำกัด (มหาชน)       |                                         |
+-------+--------------------+-----------------------------------------+
|       | บมจ. อินเตอร์เนชั่นแนล | การเสนอขายหุ้นสามัญเพิ่มทุนที่ออกใหม่ต่อประชาชน   |
|       | รีเสริ์ช คอร์ปอเรชั่น    |                                         |
|       | จำกัด (มหาชน)       |                                         |
+-------+--------------------+-----------------------------------------+
|       | บมจ. วนชัย กรุ๊ป จำกัด | การเสนอขายหุ้นเดิมให้นักลงทุนสถาบัน            |
|       | (มหาชน)            |                                         |
+-------+--------------------+-----------------------------------------+
|       | บมจ. พฤกษา เรียล    | การเสนอขายหุ้นกู้ไม่มีประกันต่อนักลงทุนสถาบัน      |
|       | เอสเตท จำกัด        |                                         |
|       | (มหาชน)            |                                         |
+-------+--------------------+-----------------------------------------+
|       | บง. โกลบอลไทย จำกัด | การเป็นที่ปรึกษาทางการเงินอิสระใน             |
|       |                    | การให้ความเห็นในการประเมินมูลค่าหุ้นสามัญของบล. |
|       |                    | โกลบอลไทย จำกัด                          |
+-------+--------------------+-----------------------------------------+
|       | บมจ. มาสเตอร์ แอ๊ด   | การเสนอขายหุ้นสามัญเพิ่มทุนที่ออกใหม่ต่อประชาชน   |
+-------+--------------------+-----------------------------------------+
|       |                    |                                         |
+-------+--------------------+-----------------------------------------+
|       | บมจ. ฐิติกร          | การเสนอขายหุ้นสามัญเพิ่มทุนที่ออกใหม่ต่อประชาชน   |
+-------+--------------------+-----------------------------------------+
| 2546  | บมจ. เอ็มอีเอฟซี      | การเสนอขายหุ้นสามัญเพิ่มทุนที่ออกใหม่ต่อประชาชน   |
+-------+--------------------+-----------------------------------------+
|       | บมจ. ซี.พี.          | การเสนอขายหุ้นสามัญเพิ่มทุนที่ออกใหม่ต่อประชาชน   |
|       | เซเว่นอีเลฟเว่น จำกัด  |                                         |
|       | (มหาชน)            |                                         |
+-------+--------------------+-----------------------------------------+
|       | บมจ.               | การเสนอขายหุ้นที่ออกใหม่ต่อบุคคลในวงจำกัด       |
|       | โรงพยาบาลบำรุงราษฎร์ |                                         |
+-------+--------------------+-----------------------------------------+
|       | บมจ.               | การเสนอขายหุ้นสามัญเดิมต่อประชาชนทั่วไปคว      |
|       | ธนาคารนครหลวงไทย   | บใบสำคัญแสดงสิทธิอนุพันธ์ในหุ้นสามัญเดิมของธนาคาร |
+-------+--------------------+-----------------------------------------+
|       | บมจ. ธนาคารกรุงไทย  | การเสนอขายหุ้นสามัญต่อประชาชน               |
+-------+--------------------+-----------------------------------------+
|       | บมจ. นครไทยสตริปมิล  | การเสนอขายหุ้นสามัญเพิ่มทุนต่อประชาชน          |
|       | จำกัด               |                                         |
+-------+--------------------+-----------------------------------------+
|       | บมจ. ที เค เอส      | การเสนอขายหุ้นสามัญเพิ่มทุนที่ออกใหม่ต่อประชาชน   |
|       | เทคโนโลยี่           |                                         |
+-------+--------------------+-----------------------------------------+
|       | บมจ. ไทยโอเลฟินส์    | การเสนอขายหุ้นสามัญเพิ่มทุนที่ออกใหม่ต่อประชาชน   |
+-------+--------------------+-----------------------------------------+
|       | บมจ. อาร์ เค มีเดีย   | การเสนอขายหุ้นสามัญเพิ่มทุนที่ออกใหม่ต่อประชาชน   |
|       | โฮลดิ้ง              |                                         |
+-------+--------------------+-----------------------------------------+
|       | บมจ. ล็อกซเลย์       | การเสนอขายหุ้นกู้มีประกันต่อนักลงทุนสถาบัน        |
+-------+--------------------+-----------------------------------------+
|       | บมจ. เซ็นทรัล หัวหิน   | การเสนอขายกองทุนรวมอสังหาริมทรัพย์           |
|       | บีช รีสอร์ท           |                                         |
+-------+--------------------+-----------------------------------------+
|       | บมจ.               | การเสนอขายหุ้นสามัญเพิ่มทุนที่ออกใหม่ต่อประชาชน   |
|       | ระยองเพียวริฟายเออร์  |                                         |
+-------+--------------------+-----------------------------------------+
|       | บมจ. ปินิคแก๊ส แอนด์   | การเสนอขายหุ้นสามัญเพิ่มทุนที่ออกใหม่ต่อประชาชน   |
|       | เอ็นจิเนียริ่ง          |                                         |
+-------+--------------------+-----------------------------------------+
|       | บมจ. ยูนิวานิช ปาล์ม   | การเสนอขายหุ้นสามัญเพิ่มทุนที่ออกใหม่ต่อประชาชน   |
|       | ออย                |                                         |
+-------+--------------------+-----------------------------------------+
|       | บมจ. แพค เดลต้า     | การเสนอขายหุ้นสามัญเพิ่มทุนที่ออกใหม่ต่อประชาชน   |
+-------+--------------------+-----------------------------------------+
|       | บมจ. ไทยคูน เวิลด์ไวด์ | การเสนอขายหุ้นสามัญเพิ่มทุนที่ออกใหม่ต่อประชาชน   |
|       | กร๊ป (ประเทศไทย)    |                                         |
+-------+--------------------+-----------------------------------------+
|       | บมจ. การบินไทย      | การเสนอขายหุ้นสามัญต่อประชาชน               |
+-------+--------------------+-----------------------------------------+
|       | บมจ. สามารถ        | การเสนอขายหุ้นสามัญเพิ่มทุนที่ออกใหม่ต่อประชาชน   |
|       | ไอ-โมบาย           |                                         |
+-------+--------------------+-----------------------------------------+
|       | บมจ.               | การเสนอขายหุ้นสามัญเพิ่มทุนที่ออกใหม่ต่อประชาชน   |
|       | ผลิตภัณฑ์คอนกรีตชลบุรี   |                                         |
+-------+--------------------+-----------------------------------------+
|       | บมจ. ฮั้วฟง รับเบอร์   | การเสนอขายหุ้นสามัญเพิ่มทุนที่ออกใหม่ต่อประชาชน   |
|       | (ไทยแลนด์)          |                                         |
+-------+--------------------+-----------------------------------------+
|       | บมจ.               | การเสนอขายหุ้นสามัญเพิ่มทุนที่ออกใหม่ต่อประชาชน   |
|       | คว                 |                                         |
|       | อลิตี้คอนสตรัคชั่นโปรดัคส์ |                                         |
+-------+--------------------+-----------------------------------------+
|       | บมจ. สิงห์ พาราเทค   | การเสนอขายหุ้นสามัญเพิ่มทุนที่ออกใหม่ต่อประชาชน   |
+-------+--------------------+-----------------------------------------+
|       | บมจ. อุตสาหกรรม     | การเสนอขายหุ้นสามัญเพิ่มทุนที่ออกใหม่ต่อประชาชน   |
|       | อีเล็คโทรนิคส์         |                                         |
+-------+--------------------+-----------------------------------------+
|       | บมจ. ธนาคารกรุงเทพ  | การเสนอขายหุ้นสามัญต่อประชาชน               |
+-------+--------------------+-----------------------------------------+

3.1.3 ธุรกิจการค้าหลักทรัพย์

บริษัทยังไม่ได้ดำเนินการในเรื่องนี้อย่างชัดเจน
อย่างไรก็ตามบริษัทกำลังหาผู้มีความรู้ความสามารถเพื่อรับผิดชอบ
รวมถึงกำหนดนโยบายการค้าหลักทรัพย์เพื่อให้สอดคล้องกับความเป็นไปได้ในทางปฏิบัติ
และให้สามารถดำเนินการได้อย่างมีประสิทธิภาพสูงสุด

4.  ธุรกิจตราสารอนุพันธ์

บริษัทอยู่ระหว่างการศึกษาและเตรียมการที่จะออกและเสนอขายใบสำคัญแสดงสิทธิอนุพันธ์
(Derivative Warrants)
ซึ่งเป็นตราสารที่ให้สิทธิแก่ผู้ลงทุนเปลี่ยนเป็นหุ้นหรือหลักทรัพย์อ้างอิงภายใต้เงื่อนไขที่บริษัทกำหนด
ทั้งนี้บริษัทได้รับการสนับสนุนด้านเทคนิคและความรู้เกี่ยวกับตราสารอนุพันธ์จากบริษัทหลักทรัพย์
หยวนต้า คอร์แปซิฟิค จำกัด ซึ่งเป็นผู้นำในตลาดตราสารอนุพันธ์ในประเทศไต้หวัน

5.  ธุรกิจการยืมและให้ยืมหลักทรัพย์

  บริษัทอยู่ระหว่างการศึกษาและเตรียมการขอใบอนุญาตประกอบธุรกิจการยืมและให้ยืมหลักทรัพย์

6.  ธุรกิจการจัดการกองทุนส่วนบุคคล

บริษัทอยู่ระหว่างการศึกษาและเตรียมการขอใบอนุญาตประกอบธุรกิจการการจัดการกองทุนส่วนบุคคล

3.2 การตลาดและภาวะการแข่งขัน

3.2.1 ภาวะอุตสาหกรรมและการแข่งขัน

  ธุรกิจตัวแทนนายหน้าซื้อขายหลักทรัพย์

ภาวะอุตสาหกรรมธุรกิจหลักทรัพย์ส่วนใหญ่จะขึ้นกับภาวะการซื้อขายหลักทรัพย์ในตลาดหลักทรัพย์เป็นสำคัญ
จากข้อมูลสถิติภาวะตลาดหลักทรัพย์แห่งประเทศไทยในช่วงตั้งแต่ปี 2542 – 2546 จะเห็นว่าในปี
2543 ภาวะตลาดหลักทรัพย์โดยทั่วไปอยู่ในภาวะซบเซา ดัชนีราคาหุ้นมีการปรับตัวลดลงจากระดับ
481.92 จุด เมื่อสิ้นปี 2542 เป็น 269.19 จุด เมื่อสิ้นปี 2543 หรือลดลงประมาณร้อยละ 44.14
มูลค่าการซื้อขายหลักทรัพย์รวมลดลงจากเฉลี่ยวันละ 6,570 ล้านบาท ในปี 2542 เป็นเฉลี่ยวันละ
3,740 ล้านบาท ในปี 2543 สาเหตุหลักของการลดลง
ดังกล่าวมาจากความไม่เชื่อมั่นของนักลงทุนต่อการฟื้นตัวของเศรษฐกิจ
โดยเฉพาะนักลงทุนต่างประเทศที่มีการ ขายหุ้นออกมาเป็นจำนวนมาก

ตารางสรุปภาวะตลาดหลักทรัพย์แห่งประเทศไทย

+-----------------------+-------+--------+--------+--------+--------+
| หน่วย : ล้านบาท         | 2542  | 2543   | 2544   | 2545   | 2546   |
|                       | (     | (ม.ค.  | (ม.ค.  |        |        |
|                       | ม.ค.- | -ธ.ค.) | -ธ.ค.) | (ม.ค.  | (ม.ค.  |
|                       | ธ.ค.) |        |        | -ธ.ค.) | -ธ.ค.) |
+-----------------------+-------+--------+--------+--------+--------+
| ดัชนีราคาหุ้น (จุด)        | 4     | 269.19 | 303.85 | 356.48 | 772.15 |
|                       | 81.92 |        |        |        |        |
+-----------------------+-------+--------+--------+--------+--------+
| ม                     | 2,19  | 1,2    | 1,6    | 1,9    | 4,7    |
| ูลค่าหลักทรัพย์ตามราคาตลาด | 3,067 | 79,224 | 07,309 | 86,236 | 89,857 |
+-----------------------+-------+--------+--------+--------+--------+
| ม                     | 3,21  | 1,8    | 3,1    | 4,0    | 9,3    |
| ูลค่าการซื้อขายหลักทรัพย์รวม | 9,574 | 47,394 | 55,516 | 94,884 | 40,427 |
| *                     |       |        |        |        |        |
+-----------------------+-------+--------+--------+--------+--------+
| มูลค่ากา                | 6,570 | 3,740  | 6,440  | 8,357  | 18,908 |
| รซื้อขายหลักทรัพย์เฉลี่ยต่อวัน |       |        |        |        |        |
+-----------------------+-------+--------+--------+--------+--------+
| อัตราเงินปันผลตอบแทน (%) | 0.61  | 1.78   | 2.06   | 2.72   | 1.81   |
+-----------------------+-------+--------+--------+--------+--------+
| อัต                    | 14.70 | 5.52   | 4.92   | 6.98   | 13.65  |
| ราส่วนราคาปิดต่อกำไรต่อหุ้น |       |        |        |        |        |
| (เท่า)                 |       |        |        |        |        |
+-----------------------+-------+--------+--------+--------+--------+
| จำนวนบริษัทจดทะเบียน     | 392   | 381    | 382    | 389    | 405    |
| (บริษัท)                |       |        |        |        |        |
+-----------------------+-------+--------+--------+--------+--------+

หมายเหตุ : เป็นมูลค่าทั้งซื้อและขายหลักทรัพย์

ที่มา : ตลาดหลักทรัพย์แห่งประเทศไทย

ในปี 2544 และ 2545 ภาวะตลาดหลักทรัพย์โดยรวมมีแนวโน้มปรับตัวสูงขึ้น
โดยดัชนีราคาหุ้นมีจุดปิดเมื่อสิ้นปีที่ระดับ 303.85 จุดและ 356.48 จุดตามลำดับ
เพิ่มขึ้นจากเมื่อสิ้นปีก่อนหน้าร้อยละ 12.88 และ17.32
โดยมูลค่าการซื้อขายหลักทรัพย์ในตลาดมีการปรับตัวสูงขึ้นเป็นเฉลี่ยวันละ 6,440 ล้านบาท และ
8,357 ล้านบาทตามลำดับ
ทั้งนี้การปรับตัวขึ้นของดัชนีและปริมาณการซื้อขายหลักทรัพย์ในตลาดหลักทรัพย์ในปี 2545
เป็นผลมาจากอัตราดอกเบี้ยภายในประเทศมีแนวโน้มลดลง
ส่งผลให้นักลงทุนเข้ามาลงทุนในตลาดหลักทรัพย์เพิ่มขึ้น
ประกอบกับเศรษฐกิจของประเทศไทยมีการขยายตัวต่อเนื่องจากปีก่อน
เพราะรัฐบาลมีนโยบายกระตุ้นการบริโภคของประชาชนแทนการใช้นโยบายงบประมาณแบบขาดดุลเป็นนโยบายหลัก
ผลประกอบการของบริษัทจดทะเบียนของไทยมีแนวโน้มเพิ่มขึ้นตามภาวะเศรษฐกิจของประเทศที่ดีขึ้นในขณะที่บริษัทจดทะเบียนในตลาดหุ้นสหรัฐฯ
กลับมีผลประกอบการที่ไม่ดีนัก นักลงทุนต่างชาติจึงนำเงินทุนบางส่วนมาลงทุนในตลาดหุ้นไทย
อย่างไรก็ตามในช่วงครึ่งปีหลังของปี 2545
การซื้อขายหลักทรัพย์ปรับตัวลดลงเนื่องจากนักลงทุนหวั่นเกรงภาวะสงครามระหว่างสหรัฐฯ กับอิรัก
และราคาน้ำมันปรับตัวสูงขึ้น

ในด้านผลประกอบการของบริษัทหลักทรัพย์นั้น
จากการที่ตลาดหลักทรัพย์แห่งประเทศไทยประกาศใช้อัตราค่าธรรมเนียมนายหน้าซื้อขายหลักทรัพย์ขั้นต่ำที่อัตราร้อยละ
0.25 จากเดิมที่เปิดเสรีโดยมีผลบังคับใช้เป็นเวลา 3 ปี นับตั้งแต่วันที่ 14 มกราคม 2545 ถึงวันที่
13 มกราคม 2548 และการกำหนดอัตราค่าตอบแทน (Incentive)
ให้กับเจ้าหน้าที่การตลาดหลักทรัพย์ได้ไม่เกินร้อยละ 25
ของรายได้ค่าธรรมเนียมนายหน้าซื้อขายหลักทรัพย์ (ตั้งแต่วันที่ 1 เมษายน 2546 ถึงวันที่ 13
มกราคม 2548 หากเจ้าหน้าที่การตลาดอยู่ภายใต้ระบบ Incentive Scheme
จะได้รับอัตราผลตอบแทนไม่เกินร้อยละ 27.5 แต่หากว่าเจ้าหน้าที่การตลาดอยู่ภายใต้ระบบ
Salary Based จะได้รับอัตราผลตอบแทนไม่เกินร้อยละ 25
ของรายได้ค่าธรรมเนียมนายหน้าซื้อขายหลักทรัพย์)
ส่งผลให้ค่าใช้จ่ายพนักงานเมื่อเทียบกับมูลค่าการซื้อขายหลักทรัพย์มีค่าลดลง ปัจจัยต่างๆ
ดังกล่าวถือเป็นปัจจัยหลักที่ช่วยพลิกฟื้นกำไรให้กับธุรกิจหลักทรัพย์
อย่างไรก็ตามแนวโน้มการแข่งขันในธุรกิจหลักทรัพย์ก็ยังมีความรุนแรงอยู่
โดยเปลี่ยนจากการแข่งขันด้านราคามาเป็นการแข่งขันด้านคุณภาพการให้บริการมากขึ้น
โดยเฉพาะอย่างยิ่งในด้านการให้ข้อมูลการวิเคราะห์หลักทรัพย์ รวมทั้งการให้หุ้นจอง (IPO)
แก่ลูกค้า

สำหรับภาวะตลาดหลักทรัพย์โดยรวมของปี 2546 ปรับตัวสูงขึ้น
โดยดัชนีราคาหุ้นปิดเมื่อสิ้นเดือนธันวาคม 2546 ที่ระดับ 772.15 จุด เพิ่มขึ้นจากเมื่อสิ้นปี 2545
ร้อยละ 116.60 และมีมูลค่าการซื้อขายหลักทรัพย์ในตลาดหลักทรัพย์เฉลี่ยวันละ 18,908.02
ล้านบาท เพิ่มขึ้นร้อยละ 126.26 เมื่อเทียบกับปี 2545
ทั้งนี้เนื่องจากอัตราดอกเบี้ยที่ยังทรงตัวอยู่ในระดับต่ำและผลประกอบการที่ปรับตัวสูงขึ้นของบริษัทจดทะเบียนในตลาดหลักทรัพย์ฯ
ทำให้มีการเพิ่มการลงทุนในตลาดหลักทรัพย์ฯ เพิ่มมากขึ้น

ปัจจุบันจำนวนบริษัทที่ได้รับอนุญาตการเป็นตัวแทนนายหน้าซื้อขายหลักทรัพย์และจำนวนบริษัทที่ได้รับใบอนุญาตการจัดจำหน่ายหลักทรัพย์
มีจำนวนรวมทั้งสิ้น 43 บริษัท
ในจำนวนนี้มีบริษัทหลักทรัพย์ที่จดทะเบียนในตลาดหลักทรัพย์แห่งประเทศไทยจำนวน 9 บริษัท
และมีบริษัทหลักทรัพย์ที่เป็นสมาชิกตลาดหลักทรัพย์แห่งประเทศไทยและเปิดดำเนินการจำนวน 37
บริษัท โดยมูลค่าการซื้อขายหลักทรัพย์ในตลาดหลักทรัพย์ของบริษัทสมาชิก 10 อันดับแรก ของปี
2546 คิดเป็นร้อยละ 51.12 ของมูลค่าการซื้อขายหลักทรัพย์รวม ซึ่งบริษัทหลักทรัพย์ กิมเอ็ง
(ประเทศไทย) จำกัด (มหาชน) มีส่วนแบ่งตลาดของมูลค่าการซื้อขายหลักทรัพย์เป็นอันดับหนึ่ง
โดยมีส่วนแบ่งตลาดร้อยละ 11.46 ของมูลค่าการซื้อขายหลักทรัพย์รวม
ทั้งนี้บริษัทมีส่วนแบ่งตลาดของมูลค่าการซื้อขาย หลักทรัพย์อยู่ใน 5 อันดับแรกอย่างต่อเนื่องนับตั้งแต่ปี
2543 เป็นต้นมา

ตารางแสดงมูลค่าการซื้อขายหลักทรัพย์และส่วนแบ่งตลาด

ของบริษัทสมาชิก 10 อันดับแรกในปี 2545

  --------- ---------------- -------------------- --------------------------
  อันดับ      บริษัท             มูลค่าการซื้อขาย         ส่วนแบ่งตลาด (%)
                             (ล้านบาท)             

  1         KIMENG           519,048              12.68

  2         ZMICO            323,651              7.90

  3         AST              321,494              7.85

  4         KGI              310,093              7.57

  5         CNS              202,501              4.95

  6         UOBKHST          176,554              4.31

  7         TSC              160,772              3.93

  8         MLP              158,237              3.86

  9         DBSV             152,923              3.73

  10        PHILIP           145,942              3.56

  รวม 10                     2,471,215            60.34
  อันดับแรก                                         

  รวม                        4,094,884            100
  --------- ---------------- -------------------- --------------------------

ตารางแสดงมูลค่าการซื้อขายหลักทรัพย์และส่วนแบ่งตลาด

ของบริษัทสมาชิก 10 อันดับแรก ในปี 2546

  --------- ---------------- -------------------- --------------------------
  อันดับ      บริษัท             มูลค่าการซื้อขาย         ส่วนแบ่งตลาด (%)
                             (ล้านบาท)             

  1         KIMENG           1,068,693            11.44

  2         ZMICO            672,910              7.20

  3         AST              660,981              7.08

  4         KGI              487,249              5.22

  5         CNS              356,881              3.82

  6         BLS              325,528              3.49

  7         TSC              314,112              3.36

  8         DBSV             304,530              3.26

  9         SCBS             229,930              3.21

  10        PHATRA           285,573              3.06

  รวม 10                     4,706,387            51.12
  อันดับแรก                                         

  รวม                        9,340,427            100
  --------- ---------------- -------------------- --------------------------

ที่มา : ตลาดหลักทรัพย์แห่งประเทศไทย

ธุรกิจตราสารหนี้

บทบาทของตลาดตราสารหนี้ที่เป็นทั้งแหล่งระดมทุนให้แก่ธุรกิจที่ต้องการใช้เงิน
และเป็นแหล่งลงทุนให้แก่ผู้ที่ต้องการลงทุน ได้ขยายตัวเพิ่มขึ้นอย่างต่อเนื่อง
โดยสัดส่วนตลาดตราสารหนี้ต่อผลิตภัณฑ์มวลรวมภายในประเทศ (GDP) ได้เพิ่มขึ้นจากร้อยละ
11.54 ณ สิ้นปี 2540 เป็นร้อยละ 43.72 ณ สิ้นปี 2545
ขณะที่ธนาคารพาณิชย์ซึ่งเป็นแหล่งระดมทุนหลักในอดีตมีบทบาทลดลง
โดยสัดส่วนการปล่อยสินเชื่อของธนาคารพาณิชย์ต่อผลิตภัณฑ์มวลรวมภายในประเทศลดลงจากร้อยละ
127.37 ณ สิ้นปี 2540 เป็นร้อยละ 86.19 ณ สิ้นปี 2545

ในครึ่งปีแรกปี 2546 มีปริมาณตราสารหนี้ที่ออกเสนอขายรวมทั้งสิ้น 434.20 พันล้านบาท
ลดลงจากช่วงเดียวกันของปี 2545 ร้อยละ 3
ส่งผลให้มูลค่าคงค้างของตลาดตราสารหนี้ไทยเพิ่มขึ้นเป็น 2,339.5 พันล้านบาท เทียบกับเมื่อสิ้นปี
2545 ที่มีมูลค่า 2,300 พันล้านบาท และมีสัดส่วนคิดเป็นร้อยละ 39.97
ของผลิตภัณฑ์มวลรวมภายในประเทศ โดยกว่าร้อยละ 78 เป็นการระดมทุนของภาครัฐบาล
ซึ่งมีมูลค่ารวม 336.80 พันล้านบาท
ในขณะที่รัฐวิสาหกิจและภาคเอกชนมีการระดมทุนในตลาดตราสารหนี้ค่อนข้างเบาบาง
โดยมีมูลค่าเพียง 24.10 พันล้านบาท และ 73.30 พันล้านบาทตามลำดับ

ด้านตลาดรองตราสารหนี้มีมูลค่าการซื้อขายรวม 1,330.24 พันล้านบาท หรือเฉลี่ยวันละ 10.99
พันล้านบาท เพิ่มขึ้นร้อยละ 45.95 เมื่อเทียบกับครึ่งปีแรกของปี 2545
ที่มูลค่าการซื้อขายเฉลี่ยวันละ 7.53 พันล้านบาท
ทั้งนี้การซื้อขายตราสารหนี้ยังคงกระจุกตัวในตราสารหนี้ภาครัฐ ซึ่งมีสัดส่วนประมาณร้อยละ 94.00
ของธุรกรรม การซื้อขายรวม ส่วนที่เหลือเป็นการซื้อขายหุ้นกู้ภาคเอกชนประมาณร้อยละ 6.00

  ธุรกิจที่ปรึกษาทางการเงินและการจัดจำหน่ายหลักทรัพย์

ภาวะเศรษฐกิจการเงินและตลาดทุนของประเทศมีผลอย่างมากต่อการดำเนินธุรกิจด้านวาณิชธนกิจ
ในช่วงที่เกิดภาวะวิกฤติเศรษฐกิจ ภาคธุรกิจส่วนใหญ่ต่างก็ประสบปัญหาทางการเงินและสภาพคล่อง
และสถานการณ์ต่างๆ ไม่เอื้ออำนวยต่อการระดมทุน
รวมถึงการนำบริษัทเข้าจดทะเบียนในตลาดหลักทรัพย์
การดำเนินธุรกิจด้านวาณิชธนกิจจึงต้องมีการปรับตัว
โดยเน้นการให้บริการที่ปรึกษาทางการเงินในการปรับโครงสร้างธุรกิจและการปรับโครงสร้างหนี้มากขึ้น
อย่างไรก็ตามนับตั้งแต่ปี 2544 เป็นต้นมา
ภาวะเศรษฐกิจและตลาดหลักทรัพย์มีแนวโน้มการฟื้นตัวอย่างเด่นชัดขึ้น ส่งผลให้ภาคธุรกิจต่างๆ
มีการทำธุรกรรมกันมากขึ้น รวมถึงการระดมทุน การนำบริษัทเข้าจดทะเบียนในตลาดหลักทรัพย์
และการซื้อหรือควบรวมกิจการเพิ่มมากขึ้น นับตั้งแต่ปี 2544 ถึงปี 2546
มีบริษัทจดทะเบียนเข้าใหม่ในตลาดหลักทรัพย์แห่งประเทศไทย (SET) จำนวน 46 บริษัท
และบริษัทจดทะเบียนเข้าใหม่ในตลาดหลักทรัพย์ใหม่ (MAI) จำนวน 15 บริษัท
โดยมีมูลค่าการระดมทุนโดยการเสนอขายหลักทรัพย์ต่อประชาชนครั้งแรก (IPO) ในปี 2546
เป็นมูลค่ารวมทั้งสิ้น 36,442.81 ล้านบาท

แนวโน้มการฟื้นตัวของภาคธุรกิจประกอบกับแนวนโยบายของทางการที่ส่งเสริมให้มีการนำบริษัทเข้าจดทะเบียนในตลาดหลักทรัพย์ด้วยการออกมาตรการจูงใจหลายด้าน
ได้แก่การลดอัตราภาษีเงินได้นิติบุคคลของบริษัทจดทะเบียน
และการผ่อนคลายเกณฑ์ในการรับหลักทรัพย์ของทั้ง SET และ MAI
ตลอดจนการผลักดันให้มีการแปรรูปรัฐวิสาหกิจด้วยการกระจายหุ้นสู่สาธารณชนและการนำบริษัทเข้าจดทะเบียนในตลาดหลักทรัพย์
ส่งผลให้การระดมทุนและการนำบริษัทเข้าจดทะเบียนในตลาดหลักทรัพย์มีแนวโน้มเพิ่มสูงขึ้น
ซึ่งจะส่งผลในทางบวกต่อรายได้ค่าธรรมเนียมที่ปรึกษาทางการเงินและการจัดจำหน่ายหลักทรัพย์
ถึงแม้ว่าบริษัทต่างๆ ต้องเผชิญกับการแข่งขันที่รุนแรงจากจำนวนผู้ประกอบการในธุรกิจที่มีจำนวนมาก
โดย ณ วันที่ 31 ธันวาคม 2546
มีบริษัทที่ได้รับความเห็นชอบจากสำนักงานกำกับหลักทรัพย์และตลาดหลักทรัพย์ให้เป็นที่ปรึกษาทางการเงินตามขอบเขตที่สำนักงานกำหนด
รวมทั้งสิ้น 64 บริษัท
ในจำนวนที่ปรึกษาดังกล่าวเป็นบริษัทหลักทรัพย์ที่ได้รับใบอนุญาตในการประกอบธุรกิจด้านการจัดจำหน่ายหลักทรัพย์จำนวน
31 บริษัท จากจำนวนผู้ประกอบการที่มีมากจึงทำให้ธุรกิจมีการแข่งขันกันสูง
โดยการแข่งขันในธุรกิจจะเป็นการแข่งขันด้านคุณภาพ
ความเชี่ยวชาญในการให้บริการทั้งด้านการให้คำแนะนำและการแก้ปัญหาให้กับลูกค้า
ตลอดจนการนำเสนอผลิตภัณฑ์ใหม่ๆ ที่สามารถสร้างมูลค่าเพิ่มและประโยชน์ให้กับลูกค้าได้

  3.2.2 ลักษณะลูกค้าของบริษัท

บริษัทหลักทรัพย์ กิมเอ็ง (ประเทศไทย) จำกัด (มหาชน)
เป็นสมาชิกตลาดหลักทรัพย์แห่งประเทศไทยหมายเลข 42 ให้บริการด้านนายหน้าซื้อขายหลักทรัพย์
ผ่านสำนักงานใหญ่และ 32 สาขาที่ครอบคลุมทุกภูมิภาคของประเทศ
รวมทั้งให้บริการผ่านระบบอินเตอร์เน็ต โดยในปี 2544 และ 2545
บริษัทมีมูลค่าการซื้อขายในตลาดหลักทรัพย์ 247,342 ล้านบาท และ 519,048 ล้านบาท
มีส่วนแบ่งการตลาดเป็นอันดับที่ 4 และอันดับที่ 1 โดยคิดเป็นร้อยละ 7.84 และ 12.68
ของมูลค่าการซื้อขายรวมของตลาดหลักทรัพย์ตามลำดับ

สำหรับปี 2546 บริษัทมีมูลค่าการซื้อและขายในตลาดหลักทรัพย์รวมทั้งสิ้น 1,068,692.55 ล้านบาท
มีส่วนแบ่งการตลาดเป็นอันดับที่ 1 โดยคิดเป็นร้อยละ 11.44
ของมูลค่าการซื้อขายรวมของตลาดหลักทรัพย์
ลูกค้าส่วนใหญ่ของบริษัทเป็นลูกค้าบุคคลธรรมดารายย่อยคิดเป็นร้อยละ 88.71
และลูกค้าสถาบันทั้งในและต่างประเทศ คิดเป็นร้อยละ 11.29
บริษัทมีการให้บริการนายหน้าซื้อขายหลักทรัพย์ด้วยระบบเงินสด ระบบอินเตอร์เน็ต และ
ให้กู้ยืมเพื่อซื้อหลักทรัพย์ในระบบเครดิตบาลานซ์ โดยมีสัดส่วนร้อยละ 91.57 ร้อยละ 0.84
และร้อยละ 7.59 ของมูลค่าการซื้อขายรวมของบริษัทตามลำดับ ในระยะ 3 ปีที่ผ่านมา
บริษัทไม่มีการพึ่งพิงรายได้จากลูกค้ารายใดรายหนึ่งเกินกว่าร้อยละ 30 ของรายได้รวม

3.2.3 กลยุทธ์การแข่งขันของบริษัท

1.  ให้ความสำคัญกับคุณค่าของพนักงาน
    ด้วยความเชื่อที่ว่าปัจจัยสำคัญที่สุดในการดำเนินธุรกิจหลักทรัพย์คือ บุคลากร
    บริษัทมีนโยบายที่จะดูแลบุคลากรอย่างดีไม่ว่าจะเป็นผลตอบแทนภายในกรอบระเบียบของตลาดหลักทรัพย์ฯ
    รวมทั้งการสนับสนุนด้านวิชาการ งานวิจัย ตราสารและเครื่องมือทางการเงินใหม่ๆ
    เพื่อสร้างโอกาสในการลงทุนให้แก่ลูกค้า และพนักงาน

2.  การพัฒนาด้านเทคโนโลยี

    1.  บริษัทได้ลงทุนด้านเทคโนโลยีสารสนเทศ โดยเฉพาะในระบบการซื้อขายหลักทรัพย์
        โดยมีเป้าหมายที่จะพัฒนาให้มีประสิทธิภาพสูง มีเสถียรภาพและความแม่นยำสูง
        สามารถตอบสนองความต้องการของลูกค้าได้อย่างถูกต้องและรวดเร็ว

    2.  บริษัทมีเครือข่ายด้านงานวิจัย
        โดยมีเป้าหมายที่จะให้สามารถส่งข้อมูลงานวิจัยไปยังสาขาต่างๆ ได้แบบ Real Time
        โดยไม่ให้เป็นการรบกวนการซื้อขายระหว่างวัน

    3.  บริษัทได้จัดทำระบบการซื้อขายผ่านอินเทอร์เน็ตที่มีประสิทธิภาพและมีความพร้อมด้านข้อมูลงานวิจัยเพื่อใช้ประกอบในการลงทุนและสามารถส่งคำสั่งการซื้อขายได้อย่างแม่นยำ
        รวดเร็วเและเพียงพอ

3.  การพัฒนาด้านงานวิจัยให้มีความเพรียบพร้อมในด้านปัจจัยพื้นฐานและเทคนิค
    โดยเน้นการส่งเจ้าหน้าที่ฝ่ายวิจัยเข้าพบผู้บริหารบริษัทจดทะเบียนต่างๆ
    เพื่อให้ได้งานวิเคราะห์ วิจัยด้านปัจจัยพื้นฐานที่มีความแม่นยำ
    รวมถึงการวิเคราะห์ด้านมหภาคทั้งปัจจัยในประเทศและต่างประเทศ
    ตลอดจนการวิเคราะห์ด้านเทคนิค

4.  จัดให้มีโครงการความรู้สู่นักลงทุน โดยการเปิดรับสมัครสมาชิก KIM ENG Fan Club
    เพื่อเผยแพร่ความรู้เรื่องการลงทุน เช่น การลงทุนแบบ Value Investor
    การลงทุนในระบบ Internet การซื้อขายหลักทรัพย์ผ่านบริษัทหลักทรัพย์
    การวิเคราะห์หลักทรัพย์ด้านปัจจัยพื้นฐานและเทคนิค การลงทุนในหุ้นกู้ หุ้นกู้แปลงสภาพ
    ใบสำคัญแสดงสิทธิอนุพันธ์ ซึ่งนอกจากจะเป็นการให้ความรู้แก่ลูกค้าและนักลงทุนแล้ว
    ยังเป็นการขยายฐานลูกค้าของบริษัทอีกทางหนึ่ง

5.  การพัฒนางานด้านวานิชธนกิจให้มีความพร้อมและเป็นผู้นำในการเสนอบริการทางการเงินให้กับลูกค้าที่ครอบคลุมด้านตลาดทุน
    ตลาดตราสารหนี้ ตลาดตราสารกึ่งหนี้กึ่งทุน ตลาดเงินกู้ การควบรวมกิจการ
    และการแปรรูปรัฐวิสาหกิจ เพื่อเสนอบริการทางด้านการเงินที่เหมาะสมสำหรับลูกค้าแต่ละราย
    รวมทั้งการเสนอขายหลักทรัพย์ สำหรับเป็นโอกาสในการลงทุนให้แก่ลูกค้าด้านหลักทรัพย์
    โดยตั้งแต่เดือนตุลาคม 2544 ถึงเดือนธันวาคม 2546
    บริษัทได้เป็นที่ปรึกษาทางการเงินในการระดมทุนให้แก่ลูกค้า 30 ราย
    มีมูลค่าการระดมทุนประมาณ 40,000 ล้านบาท

6.  ด้านตราสารอนุพันธ์ ซึ่งเริ่มต้นด้วยการพัฒนาใบสำคัญแสดงสิทธิอนุพันธ์
    เพื่อเสนอขายต่อประชาชน โดยได้รับความสนับสนุนจากบริษัทหลักทรัพย์ หยวนต้า คอร์แปซิฟิค
    จำกัด ซึ่งเป็นผู้นำและประสบความสำเร็จอย่างสูงในธุรกรรมด้านใบสำคัญแสดงสิทธิอนุพันธ์

7.  ด้านการจัดการกองทุนส่วนบุคคล
    บริษัทได้เริ่มดำเนินการจัดเตรียมการขอใบอนุญาตการจัดการกองทุนส่วนบุคคล
    เพื่อเป็นการเพิ่มช่องทางรายได้ ตลอดจนเป็นเพิ่มการให้บริการที่หลากหลายมากขึ้น

8.  เพิ่มช่องทางการจำหน่ายโดยการหาทำเลที่เหมาะสมเพื่อเปิด ขยายสาขา
    เพื่อให้บริการกับลูกค้าได้ทั่วประเทศ

    3.  การจัดหาผลิตภัณฑ์และบริการ

        1.  แหล่งที่มาของเงินทุน

บริษัทมีแหล่งเงินทุนส่วนใหญ่มาจากส่วนของผู้ถือหุ้น โดยในปี 2545 บริษัทมีการเพิ่มทุนชำระแล้วเป็น
2,336.14 โดยการรับชำระเป็นหุ้นของบริษัทหลักทรัพย์ หยวนต้า (ประเทศไทย) จำกัด
คิดเป็นมูลค่า 265.47 ล้านบาทและรับชำระเป็นเงินสดจำนวน 570.66 ล้านบาท

และในปี 2546 บริษัทมีการเพิ่มทุนจดทะเบียนอีก 463.86 ล้านบาท รวมเป็นทุนจดทะเบียนจำนวน
2,800 ล้านบาท โดย จัดสรรหุ้นสามัญใหม่ จำนวน 77,772,829 หุ้น ให้แก่ กรรมการ ผู้บริหาร
พนักงาน ผู้มีอุปการคุณ และประชาชนทั่วไป ซึ่งทำให้บริษัทมีทุนชำระแล้วทั้งสิ้น ณ วันที่ 31 ธันวาคม
2546 เป็นจำนวน 2,725,000ล้านบาท
พร้อมกันนี้บริษัทเข้าจดทะเบียนในตลาดหลักทรัพย์แห่งประเทศไทย

สำหรับการจัดหาแหล่งเงินในอนาคตนั้น
เนื่องจากบริษัทได้เข้าเป็นบริษัทจดทะเบียนในตลาดหลักทรัพย์แห่งประเทศไทย
จึงทำให้สามารถระดมทุนในตลาดหลักทรัพย์ อาทิ การเพิ่มทุนจดทะเบียน
การหาแหล่งเงินทุนผ่านเครื่องมือทางการเงิน ต่าง ๆ เป็นต้น
อันเป็นแหล่งเงินที่มีต้นทุนต่ำกว่าเมื่อเปรียบเทียบกับการกู้ยืมเงินจาก สถาบันการเงินทั่วไป

3.3.2 การจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

ในรอบบัญชีปี 2545/2546 สิ้นสุด ณ วันที่ 31 มีนาคม 2546 บริษัทมีการกู้ยืมเงินจากบริษัท
หลักทรัพย์ หยวนต้า (ประเทศไทย) จำกัด ซึ่งเดิมเป็นบริษัทย่อยของกิมเอ็ง โฮลดิ้งส์
ซึ่งเป็นผู้ถือหุ้นใหญ่ของบริษัท รวมทั้งเดิมเคยเป็นบริษัทย่อยของบริษัท โดย ณ วันที่ 31 มีนาคม
2546 บริษัทไม่มียอดคงค้างสำหรับเงินกู้ยืมดังกล่าว
อย่างไรก็ตามการกู้ยืมเงินที่เกิดขึ้นดังกล่าวจัดเป็นรายการระหว่างกัน รายละเอียดปรากฏในส่วนที่
2 ข้อ 11 รายการระหว่างกัน

3.3.3 การดำรงอัตราส่วนเงินกองทุนสภาพคล่องสุทธิ

ณ วันที่ 31 มีนาคม 2546 บริษัทมีอัตราส่วนเงินกองทุนสภาพคล่องสุทธิต่อหนี้สินทั่วไปคิดเป็นร้อยละ
294.48 และ ณ วันที่ 31 ธันวาคม 2546
บริษัทมีอัตราส่วนเงินกองทุนสภาพคล่องสุทธิต่อหนี้สินทั่วไปคิดเป็นร้อยละ 69.45
ซึ่งเกินกว่าอัตราขั้นต่ำที่ร้อยละ 7
ตามเกณฑ์การดำรงเงินกองทุนสภาพคล่องสุทธิตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด